**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**Celková cena za uskutočnenie požadovaného predmetu zákazky, resp. cena celkom**  **– cena za Dielo vyjadrená v EUR bez DPH**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného vo výzve na predkladanie ponúk a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Celková cena za uskutočnenie požadovaného predmetu zákazky, resp. cena celkom - cena za Dielo vyjadrená v EUR bez DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná celková cena za uskutočnenie požadovaného predmetu zákazky, resp. cena celkom - cena za Dielo vyjadrená v EUR bez DPH, uvedená v ponuke uchádzača v rámci šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v EKS,** a to podľa prílohy č. 3 týchto súťažných podkladov. Všetky ceny uvedené v ponuke uchádzača podľa prílohy č. 3 týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria:**

Celková cena za uskutočnenie požadovaného predmetu zákazky, resp. cena celkom - cena za Dielo vyjadrená v EUR bez DPH:

Systém EKS automatizovane označí ponuku s najnižšou Celkovou cenou za uskutočnenie požadovaného predmetu zákazky, resp. cenou celkom – cenou za Dielo vyjadrenou v EUR bez DPH za prvú, ponuku s druhou najnižšou Celkovou cenou za uskutočnenie požadovaného predmetu zákazky, resp. cenou celkom – cenou za Dielo vyjadrenou v EUR bez DPH za druhú, ponuku s tretou najnižšou Celkovou cenou za uskutočnenie požadovaného predmetu zákazky, resp. cenou celkom – cenou za Dielo vyjadrenou v EUR bez DPH za tretiu, atď. Ponuku uchádzača, ktorú systém EKS automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk, verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej Celkovej ceny za uskutočnenie požadovaného predmetu zákazky, resp. ceny celkom – ceny za Dielo vyjadrenej v EUR bez DPH viacerými uchádzačmi, rozhoduje o poradí ponúk podľa nižšie uvedeného poradia:

1. najnižšia celková cena vyjadrená v EUR bez DPH pre stavebný objekt SO 02 – MULTIFUNKČNÉ VYSOKOŠPECIALIZOVANÉ PRACOVISKO LIPTOVSKÝ HRÁDOK – NOVOSTAVBA, ktorú uchádzač uvedie v rámci oceneného výkazu výmer podľa prílohy č. 3 týchto súťažných podkladov.

2. najnižšia celková cena vyjadrená v EUR bez DPH pre stavebný objekt SO 01- JESTVUJÚCE ADMINISTRATÍVNO-VÝSKUMNÉ CENTRUM – STAVEBNÉ ÚPRAVY, ktorú uchádzač uvedie v rámci oceneného výkazu výmer podľa prílohy č. 3 týchto súťažných podkladov.